Правен Свят - Върховната касационна прокуратура започва проверка на концесията в Национален парк "Пирин"
Линк на статията: https://legalworld.bg/vyrhovnata-kasacionna-prokuratura-zapochva-proverka-na-koncesiiata-v-nacionalen-park-pirin
07 Март 2018, 10:55 150
Главният прокурор Сотир Цацаров разпореди извършване на лична проверка от прокурор от Върховна касационна прокуратура на предоставената концесията в Национален парк "Пирин".
Проверката е по сигнала от Политическа партия "Зелените" за престъпления против околната среда, както и престъпления по служба от представители на изпълнителната власт.
Сигналът е постъпил на 26.02.2018 г. В него са изложени факти за допуснати множество нарушения на действащото законодателство при сключване и изпълнение на договор за отдаване на концесия на територия в Национален парк "Пирин". Иска се извършване на проверка за действителния собственик на концесионера "Юлен" АД, както и установяване на нарушения от страна на този концесионер, свързани основно с ползването на площи, значително надвишаващи размера на концесионната територия по договор и с наличието на обекти на трети лица там.
Поставят се и въпроси относно разрешения за ново строителство, издадени на концесионера, но попадащо извън зоната на територията по договор, както и относно свързаност между "Юлен" АД и федерация по ски, с оглед получаване и разходване от същата на средства от държавния бюджет.
Икономов | нерегистриран
07 Март 2018, 22:54
Абе не, че нещо ама това не се ли води лек тормоз от страна на една политическа партия? Как така зелените си ходят и подават сигнали срещу всеки неудобен и се Прокуратурата им козирува. Една явно добре работеща машина за смазване и притискане на инвеститорите в България, нищо чудно че всички бягат от тук.
Бисер | нерегистриран
Зелената мафия пак действа подмолно.
07 Март 2018, 20:46
Атаките продължават, понеже не успяха да попречат да има втори лифт, и техните спонсори от чужди курорти не са доволни.